rejauldu/bengali-wikipedia huggingface dataset:
শিশুর জন্ম, যা প্রসব বেদনা ও প্রসব নামেও পরিচিত, সেটি হলো একজন নারীর জরায়ু থেকে এক বা একধিক বাচ্চা বের হয়ে আসার মাধ্যমে গর্ভাবস্থার অবসান হওয়া। ২০১৫ সালে বিশ্বজুড়ে প্রায় ১৩৫ মিলিয়ন শিশুর জন্ম হয়েছে। প্রায় ১৫ মিলিয়ন গর্ভকালের ৩৭ সপ্তাহের আগেই জন্মগ্রহণ করেছে, যখন ৩ থেকে ১২% ৪২ সপ্তাহের পরে জন্মগ্রহণ করেছে। উন্নত বিশ্বে বেশিরভাগ প্রসব ঘটে হাসপাতালে, যেখানে উন্নয়নশীল বিশ্বে বেশিরভাগ শিশু জন্মদানের ঘটনা ঘটে বাড়িতে প্রথাগত ধাত্রীদের সহযোগিতায়।  শিশু জন্মদানের সবচেয়ে সাধারণ পদ্ধতি হলো যোনিপথে প্রসব। এখানে প্রসব বেদনার তিনটি পর্যায় থাকে: পানি ভাঙা ও গর্ভাশয় খুলে যাওয়া, নিম্নগমন ও শিশুর জন্ম এবং গর্ভফুল বের হয়ে আসা। প্রথম পর্যায় সাধারণত বারো থেকে আঠারো ঘণ্টা, দ্বিতীয় পর্যায় বিশ মিনিট থেকে দুই ঘণ্টা, এবং তৃতীয় পর্যায়টি পাঁচ থেকে ত্রিশ মিনিট পর্যন্ত স্থায়ী হয়। প্রথম পর্যায়টি শুরু হয় খিঁচুনিযুক্ত পেট ব্যথা বা পিঠ ব্যথা দিয়ে যা প্রায় আধা মিনিট স্থায়ী হয় এবং তা দশ থেকে ত্রিশ মিনিট পরপর চলতে থাকে। খিঁচুনিযুক্ত ব্যথা তীব্রতর হয়ে ওঠে এবং সময়ের সাথে সাথে তা ঘন ঘন হতে থাকে। দ্বিতীয় পর্যায়ে, সংকোচনের সাথে সাথে চাপ দেখা দিতে পারে। তৃতীয় পর্যায়ে সাধারণত বিলম্বে নাড়ী আটকানোর সুপারিশ করা হয়। ব্যথা কমাতে বেশ কিছু উপায় কাজে লাগতে পারে যেমন শিথিলায়ন কৌশল, আফিমজাত ব্যথানাশক ওষুধ,এবং  স্পাইনাল ব্লকসমূহ।  বেশিরভাগ শিশুর জন্মের সময়ে প্রথমে মাথা বের হয়ে আসে; তবে ৪% শিশুর জন্মের সময় প্রথমে পা অথবা নিতম্ব বের হয়ে আসে যা ব্রিচনামে পরিচিত। প্রসব বেদনার সময় একজন মহিলা সাধারণত তার ইচ্ছামত পানাহার বা চলাফেরা করতে পারেন, প্রথম পর্যায়ে বা মাথা বের হয়ে আসার সময় চাপ প্রয়োগ করার সুপারিশ করা হয় না এবং এনিমা ব্যবহারের সুপারিশ করা হয় না। যোনিমুখকেটে দেয়া যা,  এপিসিওটমি নামে পরিচিত, যদিও সাধারণত করা হয় কিন্তু তা করার দরকার হয় না। ২০১২ সালে প্রায় ২৩ মিলিয়ন প্রসব ঘটেছিল সিজারিয়ান সেকশন নামের একটি অস্ত্রোপচার পদ্ধতিতে। যমজশিশুদের ক্ষেত্রে, শিশুর মধ্যে সংকটের লক্ষণ থাকলে কিংবা ব্রিচ পজিশনের ক্ষেত্রে সিজারিয়ান সেকশনের জন্য সুপারিশ করা হতে পারে। প্রসবের এই প্রক্রিয়া অনুসরণ করলে আরোগ্য লাভ করতে অনেক সময় লাগতে পারে।  প্রতিবছর গর্ভধারণ ও শিশুজন্মের জটিলতার কারণে প্রায় ৫০০,০০০ মাতৃমৃত্যু ঘটে, ৭ মিলিয়ন মহিলা দীর্ঘমেয়াদি মারাত্মক সমস্যায় ভোগেন এবং ৫০ মিলিয়ন মহিলা প্রসব পরবর্তীকালে স্বাস্থ্য হানিকর ফলাফলে ভোগেন। এসবের বেশিরভাগ ঘটে থাকে উন্নয়নশীল বিশ্বে। সুনির্দিষ্ট জটিলতাসমূহের মধ্যে রয়েছে বাধাপ্রাপ্ত প্রসব, প্রসবোত্তর রক্তপাত, এক্লাম্পসিয়া, ও প্রসবোত্তর সংক্রমণ। শিশুর জটিলতাসমূহের মধ্যে রয়েছে বার্থ অ্যাস্ফিক্সিয়া।   চিত্রশালা   তথ্যসূত্র  বহিঃসংযোগ   Child's growth after birth প্রসব বেদনার লক্ষণ এবং ব্যাথা কমানোর উপায়  বিষয়শ্রেণী:প্রসব বিষয়শ্রেণী:মানব ক্রমবিকাশ বিষয়শ্রেণী:মানুষের গর্ভাবস্থা বিষয়শ্রেণী:প্রসূতিবিদ্যা
thumb|পন্টে ডে আমিজাদে (মৈত্রী সেতু) ম্যাকাও উপদ্বীপের  বামে এবং তাইপা দ্বীপের ডানে, ম্যাকাও  তাইপা (চীনা: 氹仔, ক্যান্টনীয়: [tʰɐ̌m.t͡sɐ̌i̯]; পর্তুগিজ: Taipa, হল ম্যাকাওয়ের একটি দ্বীপ যা পুনরুদ্ধারকৃত ভূমি দ্বারা কোলোন দ্বীপের সাথে একত্রিত হয়েছে। যে ভূমি পুনরুদ্ধার করা হয়েছে তার নাম কোটাই। প্রশাসনিকভাবে, ঐতিহ্যবাহী বেসামরিক যাজকপল্লী ফ্রেগুসিয়া দে নোসা সেনহোরা ডো কারমোর সীমানা সাবেক তাইপা দ্বীপের সাথে মিলিত হয়েছে।  ভৌগোলিক অবস্থা তাইপার অবস্থান ম্যাকাও উপদ্বীপ থেকে ২.৫ কিলোমিটার (১.৬ মাইল) এবং গুয়াংডং প্রদেশের ঝুহাইয়ের ছোট হেংকিন দ্বীপের পূর্বে। ম্যাকাও আন্তর্জাতিক বিমানবন্দর, ম্যাকাও বিশ্ববিদ্যালয়, ম্যাকাও জকি ক্লাব এবং ম্যাকাও স্টেডিয়াম তাইপাতে অবস্থিত।  আয়তন: ৬.৩৩ বর্গ কিলোমিটার (২.৪৪ বর্গ মাইল)   জনসংখ্যা: ৭০,০০০ তাইপার বেশিরভাগ চীনা বসতি দক্ষিণ সং রাজবংশের সময় ঘটেছিল, যখন পর্তুগিজরা ১৮৫১ সালে দ্বীপটি দখল করেছিল। ভূমি পুনরুদ্ধারের আগে, তাইপা দুটি দ্বীপ নিয়ে গঠিত: বৃহত্তর তাইপা এবং ছোট তাইপা। পলি ও ভূমি পুনরুদ্ধারের ফলে মধ্য তাইপা একটি সমভূমিতে পরিণত হয়। প্রাথমিকভাবে তাইপা শুধুমাত্র এস্ট্রাডা ডো ইস্টমো কজওয়ে দ্বারা কোলোন দ্বীপের সাথে সংযুক্ত ছিল, তখন এই এলাকা কোটাই নামে পরিচিত ছিল। ২০০৪ থেকে পুনরুদ্ধার করা জমিতে নির্মিত হয়েছে মেগা-রিসর্ট, ক্যাসিনো এবং সম্মেলন ও প্রদর্শনী কেন্দ্র। তাইপা ম্যাকাও উপদ্বীপের সাথে গভর্নডর নোব্রে দে কারভালহো ব্রিজ, ফ্রেন্ডশিপ ব্রিজ এবং সাই ভ্যান ব্রিজ দ্বারা সংযুক্ত। তাইপা প্রধানত একটি ক্রমবর্ধমান আবাসিক এলাকা যেখানে অনেকগুলি নতুন অ্যাপার্টমেন্ট কমপ্লেক্স তৈরী হচ্ছে, বেশিরভাগই সুউচ্চ ভবন। ম্যাকাওর একটি নতুন শহর হিসাবে, তাইপা ম্যাকাও উপদ্বীপের সবচেয়ে পরিকল্পিত শহর হিসেবে গড়ে উঠছে; তারপরও, অনেক লোক ম্যাকাও উপদ্বীপে বসবাস করতে পছন্দ করে কারণ বেশিরভাগ ভাল স্কুলগুলো সেখানে অবস্থিত।  তাইপার নামকরণ ক্যান্টনীয় ভাষায়, তাইপা সময়ের সাথে সাথে অনেক নামে পরিচিত হয়েছে, যার মধ্যে রয়েছে 龍環 (লুং ওয়ান, যার অর্থ "ড্রাগন রিং"), 雞頸 (গাই গেং, "মুরগির গলা"), 潭仔 (তাম জাই, "জলাশয়"), এবং 龍頭環 (লুং টাউ ওয়ান, "ড্রাগনের হেড রিং")। পর্তুগিজ নাম "তাইপা" এসেছে 氹仔-এর চীনা উচ্চারণ থেকে মিন ন্যান/টিয়াপ-আ/("টিয়াম্প-আ"-এর অনুরূপ) তারপর সর্বশেষে " তাইপা " হয়েছে। কিংবদন্তি অনুসারে, তাইপাতে প্রাথমিক পর্তুগিজ বসতি স্থাপনকারী এবং স্থানীয় চীনা বসতি স্থাপনকারীদের মধ্যে একটি বিনিময় চুক্তি থেকে "তাইপা" শব্দটি এসেছে। পর্তুগিজ ভাষায়  "তাইপা" অর্থ হল মাটির কাদা যা ছাঁচে ঢেলে অতীতে পর্তুগালে মাটির ঘর তৈরির জন্য ব্যবহৃত হত। সাম্প্রতিক সময়ে যাকে ‘‘রামড আর্থ বা পিটান মাটি” বলা হয়।  এটাও লক্ষণীয় যে, তাইপা এবং ম্যাকাও-এর জনসংখ্যার বড় অংশই চীনা; তবে, তাইপাতে বসবাসকারী প্রবাসীদের একটি ক্রমবর্ধমান সম্প্রদায় রয়েছে যারা কোটাইয়ের ক্যাসিনো বা স্কুল ও বিশ্ববিদ্যালয়ে কাজ করে। বেশিরভাগ লোক এই দ্বীপটিকে এর ক্যান্টনীয় নাম "তামজাই" হিসেবে উল্লেখ করে এবং "তাইপা" কীভাবে যেতে হবে তা জিজ্ঞাসা করলে বেশিরভাগ ট্যাক্সি ড্রাইভার এবং বাস চালকরা বুঝতে পারবেন না।  তথ্যসূত্র  বিষয়শ্রেণী:মাকাওয়ের জনবহুল উপকূলীয় স্থান বিষয়শ্রেণী:সাবেক পর্তুগিজ উপনিবেশ
হলুদগলা মার্টিন () এক প্রকার মাংশাসী মাঝারি জাতের বেজি জাতীয় প্রাণী। এই প্রাণীটি সারা বিশ্বে বিপন্নপ্রায় হয়ে উঠেছে। সাইবেরিয়া ও কোরিয়াতে এদের শিকার করা হয় সুন্দর চামড়ার জন্য। তবে এদের মাংস কটু গন্ধযুক্ত থাকায় মাংসের জন্য শিকার করা হয় না। এদের রঙ কমলা-হলুদ থেকে গাঢ় বাদামী এবং মসৃণ হলুদ রঙ গলায়। এদের ক্রান্তীয় বনভূমিতে দেখা যায়। সমুদ্রপৃষ্ঠ থেকে তিন হাজার ফুট উপরে এদের অবস্থান। মার্টিন আকার-আয়তনে অনেকটা বেজির মতো। তবে রং অনেক বাহারি। এদের কান দুটো বেজির চেয়ে অপেক্ষাকৃত বড় এবং বিড়ালের মতো গোলাকৃতির। মূলত গেছো প্রাণী হওয়ায় এদের পা শক্তিশালী। লোমশ লম্বা লেজ গাছে ঝাঁপাঝাঁপির সময় ভারসাম্য রক্ষা করে।   গঠন  এদের মাথার দিককার রং হালকা বাদামি, তবে ঋতুভেদে দেহের রং হয় দুই ধরনের—কমলা হলদে, নয়তো কালচে বাদামি। লেজের রং কালো। গলার রং মাখন হলদে। কান, চোখ ও মুখের আশপাশে সাদাটে লোম রয়েছে। মাথাসহ দেহ ৪০—৬০ সেন্টিমিটার লম্বা। আর লেজের দৈর্ঘ্য ৩৮ থেকে ৪৩ সেমি। ওজন গড়ে ৩ দশমিক ৪ কেজি। মাংসাশী গোত্রের এই প্রাণীটি একা থাকতে পছন্দ করে। এরা নিশাচর, তবে দিনের বেলায়ও শিকার করে। মাটিতে, গাছে দুই জায়গায়ই শিকার ধরে। লম্বাটে শরীরের মার্টিন ছোট হলেও এদের চেয়ে বড় আকারের প্রাণী এরা কবজা করতে পারে।   বাংলাদেশে  200px|thumb| হলুদগলা মার্টিন জীববিজ্ঞানীদের ধারণা ছিল, বাংলাদেশের মিশ্র বৃষ্টিপাতের জঙ্গলে মার্টিন বা নেউল জাতীয় প্রাণী থাকতে পারে। এরা সাধারণত পাহাড়ি অঞ্চলে থাকে। তবে এত দিন কারও চোখে পড়েনি। যদিও আশির দশকে পাখিবিদ ডেভিড জনসন শ্রীমঙ্গলের লাউয়াছড়ার বনে প্রাণীটি দেখেছিলেন বলে দাবি করেছেন। কিন্তু সেই বিরল দর্শনের কোনো আলোকচিত্র-সাক্ষী নেই।   খাবার  কাঠবিড়ালিই মার্টিনের অন্যতম খাদ্য। এ ছাড়া ঈগল, বনমোরগ, মথুরাসহ নানা জাতের পাখি এরা ধরে খায়। মাটিতে চলার সময় এরা লাফিয়ে চলে। তখন ইঁদুর, সাপ, কেন্নো এদের হাত থেকে নিস্তার পায় না। মাংসাশী হলেও এরা রসাল ফল, জাম খেতে পছন্দ করে। মিলনকাল গ্রীষ্মের শুরু অথবা শেষ দিকে। গর্ভকাল ১২০ দিনের। দুই থেকে পাঁচটি বাচ্চা দেয়। বাচ্চার সব দায় মা পালন করে। তিন থেকে চার মাস বাচ্চারা মায়ের সঙ্গে থাকে। বিপদে পড়লে, বিশেষ করে শত্রুর তাড়া খেলে মার্টিন পায়ু সংশ্লিষ্ট গ্রন্থি থেকে তীব্র বদ গন্ধ ছাড়ে।   বিপন্ন প্রাণী  হলুদগলা মার্টিন আন্তর্জাতিকভাবে বিপন্নপ্রায় প্রাণী। ঝলমলে চামড়াই এদের প্রধান শত্রু। শিকারিদের লক্ষ্য থাকে ওই চামড়া সংগ্রহ। ভারত থেকে শুরু করে দক্ষিণ পূর্ব-এশিয়া হয়ে রাশিয়ার দূরপ্রাচ্য পর্যন্ত এলাকায় প্রাণীটি দেখা যায়।   তথ্যসূত্র    বহিঃসংযোগ   হলুদগলা মার্টিন -এর ওপর প্রবন্ধ  হলুদগলা মার্টিন -এর ওপর প্রবন্ধ  হলুদগলা মার্টিন -এর ওপর প্রবন্ধ  হলুদগলা মার্টিন -এর ওপর প্রবন্ধ  বিষয়শ্রেণী:স্তন্যপায়ী প্রাণী বিষয়শ্রেণী:বাংলাদেশের স্তন্যপায়ী বিষয়শ্রেণী:ভারতের স্তন্যপায়ী বিষয়শ্রেণী:নেপালের স্তন্যপায়ী বিষয়শ্রেণী:পাকিস্তানের স্তন্যপায়ী বিষয়শ্রেণী:মালয়েশিয়ার স্তন্যপায়ী বিষয়শ্রেণী:দক্ষিণ-পূর্ব এশিয়ার স্তন্যপায়ী বিষয়শ্রেণী:বেজি বিষয়শ্রেণী:১৭৮৫-এ বর্ণিত স্তন্যপায়ী বিষয়শ্রেণী:চীনের স্তন্যপায়ী বিষয়শ্রেণী:পিটের বোডায়ের্ট কর্তৃক নামকরণকৃত ট্যাক্সা
বর্গ (জীববিদ্যা) - জীববিদ্যার একটি বিশেষ শ্রেণীবিন্যাসবৈদ্যিক ধাপ যা শ্রেণীর নিচে ও গোত্রের উপরে অবস্থান করে।  বর্গ (বাংলা ব্যাকরণ) - বাক্যের মধ্যে একাধিক শব্দ দিয়ে গঠিত বাক্যাংশ।  বর্গ (জ্যামিতি) - চারটি সমান পরিমাপের রেখা ও চারটি কোণ নিয়ে গঠিত ক্ষেত্র।  বর্গ (সংখ্যা) - গণিতে একই রাশি দুইবার গুণ করার ফল বা বর্গফল।  বর্গ (আয়তন) - স্বাধীন একক হিসেবে মেঝের আয়তন এবং অন্যান্য অবকাঠামো পরিমাপের একক।  বর্গ (সৃষ্টিকর্মের প্রকার) - শিল্পকলা, সাহিত্য ও যোগাযোগ মাধ্যমের বিভিন্ন স্বতন্ত্র শনাক্তযোগ্য শাখা, শ্রেণী, ধরন বা প্রকার যেগুলির অন্তর্ভুক্ত সৃষ্টিকর্মগুলি নির্দিষ্ট বৈশিষ্ট্য ও রীতি মেনে তৈরি করা হয়।
সোনারপুর উত্তর (বিধানসভা কেন্দ্র) ভারতের পশ্চিমবঙ্গ রাজ্যের  দক্ষিণ ২৪ পরগনা জেলার যাদবপুর লোকসভার অন্তর্গত একটি বিধানসভা কেন্দ্র।  কলকাতার দক্ষিণ শহরতলির গড়িয়া, নিউ গড়িয়া, কামালগাজি ও নরেন্দ্রপুর এলাকা সোনারপুর উত্তর বিধানসভার অন্তর্গত।  এলাকা ভারতের সীমানা পুনর্নির্ধারণ কমিশনের নির্দেশিকা অনুসারে, ১৫১নং সোনারপুর উত্তর বিধানসভা কেন্দ্রটি গঠিত হয়েছে যথাক্রমে রাজপুর সোনারপুর পৌরসভার ১ থেকে ৮ এবং ২৫ থেকে ৩৫ নং ওয়ার্ডগুলি এবং বনহুগলী-১,বনহুগলী-২,কামরাবাদ,খেয়াদহ-১ এবং খেয়াদহ-২ গ্রামপঞ্চায়েতগুলি সোনারপুর সমষ্টি উন্নয়ন ব্লকের অন্তর্গত।   সোনারপুর উত্তর বিধানসভা কেন্দ্রটি ২২ নং যাদবপুর লোকসভা কেন্দ্রের অন্তর্গত। পূর্বে ২০০৮ সাল পর্যন্ত সোনারপুর উত্তর বিধানসভা কেন্দ্রটি কলকাতা দক্ষিণ লোকসভা কেন্দ্রের অন্তর্গত ছিল।  বিধানসভার বিধায়ক  নির্বাচনেরবছরকেন্দ্রবিধায়করাজনৈতিক দল ১৯৬২সোনারপুরখগেন্দ্র কুমার রায় চৌধুরী ভারতের কমিউনিস্ট পার্টি ১৯৬৭গঙ্গাধর নস্কর ভারতের কমিউনিস্ট পার্টি (মার্ক্সবাদী) ১৯৬৯গঙ্গাধর নস্কর ভারতের কমিউনিস্ট পার্টি (মার্ক্সবাদী) ১৯৭১গঙ্গাধর নস্কর ভারতের কমিউনিস্ট পার্টি (মার্ক্সবাদী)১৯৭২কানসারি হালদার ভারতের কমিউনিস্ট পার্টি (মার্ক্সবাদী)১৯৭৭গঙ্গাধর নস্কর ভারতের কমিউনিস্ট পার্টি (মার্ক্সবাদী) ১৯৮২গঙ্গাধর নস্কর ভারতের কমিউনিস্ট পার্টি (মার্ক্সবাদী) ১৯৮৭ভদ্রেশ্বর মন্ডল ভারতের কমিউনিস্ট পার্টি (মার্ক্সবাদী) ১৯৯১ভদ্রেশ্বর মন্ডল ভারতের কমিউনিস্ট পার্টি (মার্ক্সবাদী) ১৯৯৬ভদ্রেশ্বর মন্ডল ভারতের কমিউনিস্ট পার্টি (মার্ক্সবাদী) ২০০১নিমাই চন্দ্র মন্ডল সর্বভারতীয় তৃণমূল কংগ্রেস ২০০৬শ্যামল নস্কর ভারতের কমিউনিস্ট পার্টি (মার্ক্সবাদী)  ২০১১সোনারপুর উত্তরফিরদৌসী বেগম সর্বভারতীয় তৃণমূল কংগ্রেস ২০১৬সোনারপুর উত্তরফিরদৌসী বেগমসর্বভারতীয় তৃণমূল কংগ্রেস ২০২১সোনারপুর উত্তরফিরদৌসী বেগমসর্বভারতীয় তৃণমূল কংগ্রেস  নির্বাচনী ফলাফল ২০১১ ২০১১ সালে তৃণমূল কংগ্রেস এর ফিরদৌসি বেগম, সিপিআই(এম) এর শ্যামল নস্করকে পরাজিত করেন।              ১৯৭৭-২০০৬ সোনারপুর ২০০৬ সালের নির্বাচনে, সিপিআই (এম) এর শ্যামল নস্কর সোনারপুর (এসসি) কেন্দ্র থেকে জয়ী হন, তার নিকটতম প্রতিদ্বন্দ্বী  তৃণমূল কংগ্রেসের নির্মলচন্দ্র মণ্ডলকে পরাজিত করেন। অধিকাংশ বছরে প্রতিযোগিতাগুলিতে প্রার্থীদের বিভিন্ন ধরনের কোণঠাসা করে ছিল কিন্তু শুধুমাত্র বিজয়ী ও রানার্সকে উল্লেখ করা হচ্ছে। ২০০১ সালে তৃণমূল কংগ্রেসের নির্মলচন্দ্র মণ্ডল সিপিআই (এম) এর আভা মণ্ডলকে পরাজিত করেন। ১৯৯৬ এবং ১৯৯১ সালে সিপিআই (এম) এর ভদ্রেশ্বর মণ্ডল  কংগ্রেসের নির্মল মণ্ডলকে পরাজিত করেন এবং ১৯৮৭ সালে কংগ্রেসের সোভারঞ্জন সরদারকে পরাজিত করেন। সিপিআই (এম) এর গঙ্গাধর নস্কর ১৯৮২ সালে আইসিএসের রামকান্ত মণ্ডলকে পরাজিত  এবং ১৯৭৭ সালে কংগ্রেসের গৌরহরি সরদারকে পরাজিত করেন। ১৯৬২-১৯৭২ সোনারপুর সিপিআই এর কানসারি হালদার ১৯৭২ সালে জয়ী হন। সিপিআই (এম) এর গঙ্গাধর নস্কর ১৯৭১, ১৯৬৯ এবং ১৯৬৭ সালে জয়ী হন। সিপিআইয়ের খগেন্দ্র কুমার রায়চৌধুরী ১৯৬২ সালে জয়ী হন।  তথ্যসূত্র  বিষয়শ্রেণী:পশ্চিমবঙ্গের বিধানসভা কেন্দ্র বিষয়শ্রেণী:দক্ষিণ ২৪পরগনা জেলার রাজনীতি বিষয়শ্রেণী:দক্ষিণ চব্বিশ পরগণা জেলার রাজনীতি
নারায়ণ ঘোষ মিতা ছিলেন একজন বাংলাদেশী চলচ্চিত্র পরিচালক। এছাড়াও তিনি প্রযোজনা করেছেন, চিত্রনাট্য লিখেছেন ও কয়েকটি চলচ্চিত্রে অভিনয় করেছেন। তিনি জাতীয় চলচ্চিত্র পুরস্কারের প্রথম আয়োজনে শ্রেষ্ঠ প্রযোজক ও পরিচালক বিভাগে পুরস্কার অর্জন করেন।   কর্মজীবন  মিতা ষাটের দশকে চলচ্চিত্রাঙ্গনে প্রবেশ করে। ১৯৬৮ সালে পারিবারিক টানাপোড়নকে কেন্দ্র করে নির্মাণ করেন এতটুকু আশা চলচ্চিত্রটি। পরের বছর নির্মাণ করেন নীল আকাশের নিচে, যেখানে পারিবারিক বন্ধনকে প্রাধান্য দেওয়া হয়েছে। তার নির্মিত আলোর মিছিল (১৯৭৪) চলচ্চিত্রে মুক্তিযুদ্ধ পরবর্তী বিশৃঙ্খলা ও অনিয়ম তুলে ধরেন। ১৯৭৫ সাল থেকে জাতীয় চলচ্চিত্র পুরস্কার প্রদান শুরু হলে তিনি লাঠিয়াল চলচ্চিত্রের জন্য প্রথম শ্রেষ্ঠ প্রযোজক ও পরিচালক বিভাগে জাতীয় চলচ্চিত্র পুরস্কার অর্জন করেন। এছাড়া তার নির্মিত চলচ্চিত্রের মধ্যে অলংকার, হারানো সুর, সুখের সংসার উল্লেখযোগ্য।   চলচ্চিত্রের তালিকা   বছর  চলচ্চিত্রের শিরোনাম  পরিচালক  প্রযোজক  লেখক  টীকা ১৯৬৭  চাওয়া পাওয়া        ১৯৬৮  এতটুকু আশা          ১৯৬৯  নীল আকাশের নিচে        ১৯৭০  দীপ নেভে নাই        ১৯৭০  ক খ গ ঘ ঙ         ১৯৭২  এরাও মানুষ        ১৯৭৪  আলোর মিছিল        সেরা দশ মুক্তিযুদ্ধভিত্তিক চলচ্চিত্রের একটি ১৯৭৫  লাঠিয়াল        বিজয়ী: জাতীয় চলচ্চিত্র পুরস্কার শ্রেষ্ঠ চলচ্চিত্র (প্রযোজক) বিজয়ী: জাতীয় চলচ্চিত্র পুরস্কার শ্রেষ্ঠ পরিচালক ১৯৭৮  অলংকার         মান অভিমান         ১৯৮৭  হারানো সুর        ১৯৮৯  সুখের সংসার          পুরস্কার  জাতীয় চলচ্চিত্র পুরস্কার  বিজয়ী: শ্রেষ্ঠ চলচ্চিত্র (প্রযোজক) - লাঠিয়াল (১৯৭৫)  বিজয়ী: শ্রেষ্ঠ পরিচালক - লাঠিয়াল (১৯৭৫)   তথ্যসূত্র    বহিঃসংযোগ       বিষয়শ্রেণী:জন্ম সাল অজানা বিষয়শ্রেণী:পাকিস্তানি চলচ্চিত্র পরিচালক বিষয়শ্রেণী:পাকিস্তানি চলচ্চিত্র প্রযোজক বিষয়শ্রেণী:বাংলাদেশী চলচ্চিত্র পরিচালক বিষয়শ্রেণী:বাংলাদেশী চলচ্চিত্র প্রযোজক বিষয়শ্রেণী:বাংলাদেশী পুরুষ চিত্রনাট্যকার বিষয়শ্রেণী:শ্রেষ্ঠ পরিচালকের জন্য জাতীয় চলচ্চিত্র পুরস্কার (বাংলাদেশ) বিজয়ী বিষয়শ্রেণী:বাঙালি হিন্দু বিষয়শ্রেণী:বাংলাদেশী হিন্দু
thumb|জাতীয় মহাসড়ক (ঢাকা সিলেট মহাসড়ক, শাহপুর বাস স্টপ, মাধবপুর, হবিগঞ্জের নিকট) এন২-এর একটি দৃশ্য এন২ বাংলাদেশের জাতীয় মহাসড়ক যা রাজধানী ঢাকা এবং সিলেট বিভাগের শহর তামাবিলকে সংযুক্ত করেছে। এটি সিলেট শহর অতিক্রম করেছে এবং নারায়ণগঞ্জ, নরসিংদী, কিশোরগঞ্জ, ব্রাহ্মণবাড়িয়া, হবিগঞ্জ এ জেলাগুলোকে সংযুক্ত করেছে। এটি ঢাকা-সিলেট মহাসড়ক ও সিলেট-তামাবিল মহাসড়ক নামে পরিচিত। এটি এশিয়ান হাইওয়ে নেটওয়ার্ক এএইচ১ এবং এএইচ২-এর অংশ।   এন২ রুট  বিভাগঅবস্থানকিমিমাইলগন্তব্যস্থলনোটঢাকা বিভাগকাচপুরভুলতাচট্টগ্রাম বিভাগসরাইলখুলনা বিভাগজগদিশপুরআর১৪০সিলেট বিভাগশায়েস্তাগঞ্জমিরপুর বাজারশেরপুরসিলেটজৈন্তাপুর–জাফলং,  –ভারত, মায়ানমার   তথ্যসূত্র   বহিঃসংযোগ  বিষয়শ্রেণী:বাংলাদেশের জাতীয় মহাসড়ক
নীলবনলতা (বৈজ্ঞানিক নাম:Thunbergia grandiflora) হচ্ছে Acanthaceae  পরিবারের একটি লতা। অন্যান্য আরো নাম-Bengal Clock Vine, Blue Trumpet Vine, Skay Flower. এটি চীন, ভারত, নেপাল, ইন্দো-চীন এবং মায়ানমার-এর স্থানীয় এবং অন্যত্র ব্যাপকভাবে প্রাকৃতিকভাবে জন্মে।  উৎপত্তিস্তান এটি মূলত নেপাল, চীন, ইন্দোচীন, মায়ানমার ও অসমের স্থানীয় প্রজাতি। এটি অন্যত্রও প্রাকৃতিক হয়েছে।  আকার নীলবনলতা শক্ত লতার গাছ। সাধারণত ৮-১০ মিটার পর্যন্ত লম্বা হতে পারে। পাতারা প্রতিমুখ এবং সবৃন্তক। পত্রবৃন্ত ২.৫-৪ সেমি লম্বা ও কর্কশ হয়, পাতার গোড়া তাম্বুলাকার, পাতার উভয়দিক অমসৃণ, করতলাকারে ৫-৭টি শিরাযুক্ত, পাতার বোঁটা মোড়ানো ধরনের, আগা চোখা, পাতারা ১০ সেন্টিমিটারের মতো লম্বা হয়ে থাকে। পাতা দৈর্ঘ্যে ২০০ মি.মি. এবং প্রস্থে সর্বোচ্চ ৬০ মি.মি. হতে পারে। পাতার কিনারে লতি হয়।দ্বিজেন শর্মা, ফুলগুলি যেন কথা, বাংলা একাডেমী, ঢাকা, ডিসেম্বর ২০০৩, পৃষ্ঠা-৭৫।  ফুল ফুল লম্বা ঝুলন্ত ডাঁটায় এক বা একাধিক। ফুল দেখতে ঘণ্টার গড়ন, দলনল সামান্য বাঁকা। পাপড়ি পাঁচটি। পাপড়ির রঙ হালকা নীল। পাপড়ি ৬ সেমি লম্বা। পুংকেশর ৪টি, অর্ধসমান, গলদেশের অভ্যন্তরের দিক বাঁকানো, পরাগধানী ৫-৯ মিলিমিটার লম্বা ও দীর্ঘায়িত। মার্চ হতে ডিসেম্বর মাস ফুল ফোঁটার সময়। ফল শক্ত ধরনের, ফল ৩-৫ সেমি দীর্ঘ হয়ে থাকে। মালয়েশিয়ায় এ গাছের পাতার ক্বাথ পেটের পীড়ায় কাজে লাগে। বংশবিস্তার বীজ ও কলমে। বাগানের চারদিকে আলংকারিক বেড়া হিসেবে দৃষ্টিনন্দন।নীল বনলতা, মোকারম হোসেন, দৈনিক প্রথম আলো। ঢাকা থেকে প্রকাশের তারিখ: ১৭-০৫-২০১২ খ্রিস্টাব্দ।   তথ্যসূত্র   বহিঃসংযোগ   Illustration and description in   বিষয়শ্রেণী:আলংকারিক উদ্ভিদ বিষয়শ্রেণী:ঔষধি উদ্ভিদ বিষয়শ্রেণী:লতা বিষয়শ্রেণী:ভারতের উদ্ভিদ বিষয়শ্রেণী:মিয়ানমারের উদ্ভিদ বিষয়শ্রেণী:নেপালের উদ্ভিদ বিষয়শ্রেণী:ভারতীয় উপমহাদেশের উদ্ভিদকুল বিষয়শ্রেণী:চীনের উদ্ভিদ বিষয়শ্রেণী:উদ্যান উদ্ভিদ বিষয়শ্রেণী:এশিয়ার উদ্যান উদ্ভিদ
নিচের আলোচনাটি নিন্মলিখিত নিবন্ধের অপসারণ প্রস্তাবনার একটি হালনাগাদকৃত বিতর্ক। অনুগ্রহপূর্বক এটি পরিবর্তন করবেন না। নতুন মন্তব্য উপযুক্ত আলোচনার পাতায় করা উচিত (যেমন নিবন্ধের আলাপ পাতায় বা অপসারণ পর্যালোচনার পাতায়), কিন্তু কোনোভাবেই এই আলোচনাটি সম্পাদনা করা উচিত নয়।  ফলাফল ছিল: রেখে দেয়া হল। উইকিপিডিয়া:উল্লেখযোগ্যতা (শিক্ষায়তনিক ব্যক্তিত্ব) নীতিমালা অনুসারে বিশ্ববিদ্যালয়ের উপাচার্য হওয়ায় উল্লেখযোগ্য। মেরাজ (আলাপ) ০৯:৪৭, ৪ জুলাই ২০১৭ (ইউটিসি) শাহ্‌ আব্দুল হান্নান   – (অপসারণের প্রস্তাবনা দেখুনলগ দেখুন) () ব্যক্তিগত কর্মতত্পরতার কারণে উল্লেখযোগ্য নন।  Ashiq Shawon (আলাপ) ১৮:৪৩, ২৫ জুন ২০১৭ (ইউটিসি)  ''উপরের আলোচনাটি নিবন্ধের অপসারণ প্রস্তাবনার একটি হালনাগাদকৃত বিতর্ক। অনুগ্রহপূর্বক এটি পরিবর্তন করবেন না। নতুন মন্তব্য উপযুক্ত আলোচনার পাতায় করা উচিত (যেমন নিবন্ধের আলাপ পাতায় বা অপসারণ পর্যালোচনার পাতায়), কিন্তু কোনোভাবেই এই আলোচনাটি সম্পাদনা করা উচিত নয়।
ক্লোজ-আপ হল  টুথপেস্ট ব্র্যান্ড যা ১৯৬৭ সালে ইউনিলিভার দ্বারা প্রথম জেল টুথপেস্ট হিসাবে চালু হয়েছিল।  এই ব্র্যান্ডটি বিশ্বজুড়ে ইউনিলিভার কর্তৃক বাজারজাত করা হয়  এবং ২০০৩  থেকে উত্তর আমেরিকার বাজারের জন্য চার্চ অ্যান্ড ডুইটকে  লাইসেন্স দেওয়া ।  ক্লোজ-আপ টুথপেস্ট ফিলিপাইন, পেরু, আর্জেন্টিনা, ইন্দোনেশিয়া, শ্রীলঙ্কা, ভারত, ইরান, ব্রাজিল, রাশিয়া এবং বাংলাদেশেও  পাওয়া যায়। এটি ভারতের বিক্রয়ের ক্ষেত্রে শীর্ষ ব্র্যান্ডগুলির মধ্যে একটি।  ব্র্যান্ডটি তার বিজ্ঞাপনে লাইফস্টাইল আবেদন দিয়ে যুবকদেরকে টার্গেট করতে করছে।  দ্য ইকোনমিক টাইমসের  আগস্ট ২০১৬-এর একটি প্রতিবেদন অনুসারে, জানুয়ারী-জুন ২০১৫ এবং জানুয়ারী-জুন ২০১৬ সময়ে টুথপেষ্টের বাজারে শেয়ারের দ্বিতীয় অবস্থানে ছিল ক্লোজ-আপ।   আরো দেখুন    তথ্যসূত্র   বিষয়শ্রেণী:ইউনিলিভার মার্কা বিষয়শ্রেণী:১৯৬৭-এ প্রবর্তিত পণ্য বিষয়শ্রেণী:টুথপেস্টের মার্কা
এ এফ এম নুরুল হক হাওলাদার (১০ জানুয়ারি ১৯৩৫–৩১ মে ১৯৭৩) বাংলাদেশের শরীয়তপুর জেলার রাজনীতিবিদ ও মুক্তিযুদ্ধের সংগঠক যিনি তৎকালীন ফরিদপুর-১৭ আসনের সংসদ সদস্য ছিলেন।   প্রাথমিক জীবন  এ এফ এম নুরুল হক হাওলাদার ১০ জানুয়ারি ১৯৩৫ সালে শরীয়তপুরের নড়িয়ায় ডিঙ্গামানিকের সালধ গ্রামে জন্মগ্রহণ করেন। তার পিতা মুন্সী জানে আলম হাওলাদার ইউনিয়ন বোর্ডের চেয়ারম্যান ও তৎকালীন ব্রিটিশ সরকারের জেলা জুড়ি বোর্ডের সদস্য ছিলেন।  সালধ প্রাথমিক বিদ্যালয়ে শিক্ষা জীবন শুরু করে পন্ডিতসার উচ্চ বিদ্যালয় থেকে প্রবেশিকা পরীক্ষায় উত্তীর্ণ হয়ে চাঁদপুর সরকারি কলেজে উচ্চ মাধ্যমিক পাশ করে কুমিল্লা ভিক্টোরিয়া সরকারি কলেজ থেকে বিএ ডিগ্রী লাভ করেন। এর পর ১৯৬৪ সালে ঢাকা বিশ্ববিদ্যালয় থেকে ইসলামের ইতিহাস ও সংস্কৃতি বিষয়ে ও ১৯৬৫ সালে বাংলা সাহিত্যেও এমএ ও পরবর্তীকালে এলএলবি ডিগ্রী অর্জন করেন।    রাজনৈতিক জীবন  এ এফ এম নুরুল হক হাওলাদার ১৯৫২ সালে রাষ্ট্রভাষা আন্দোলন ও ১৯৬৯ সালের গণআন্দলনে সক্রিয় অংশগ্রহণ করেন। ১৯৬৩ সালে ঢাকা বিশ্ববিদ্যালয়ের ইসলামের ইতিহাস বিভাগের সেমিনারে তিনি সাধারণ সম্পাদক নির্বাচিত হন। ১৯৭১ সালে তিনি মুক্তিযুদ্ধের সংগঠক ও ২নং সেক্টরে সক্রিয়ভাবে যুদ্ধে অংশগ্রহণ করেন। ডিঙ্গামানিক ইউনিয়ন আওয়ামী লীগের সভাপতি ও নড়িয়া থানা আওয়ামী লীগের সহসভাপতি ছিলেন তিনি।  ১৯৭৩ সালের প্রথম জাতীয় সংসদ নির্বাচনে বাংলাদেশ আওয়ামী লীগের প্রার্থী হিসেবে তৎকালীন ফরিদপুর-১৭ আসন থেকে সংসদ সদস্য নির্বাচিত হন।   মৃত্যু  এ এফ এম নুরুল হক হাওলাদার ৩১ মে ১৯৭৩ সালে শরীয়তপুরের নড়িয়ার নিজ বাড়ির বৈঠকখানায় আঁততায়ীর গুলিতে মৃত্যুবরণ করেন।   তথ্যসূত্র   বিষয়শ্রেণী:১৯৩৫-এ জন্ম বিষয়শ্রেণী:১৯৭৩-এ মৃত্যু বিষয়শ্রেণী:শরীয়তপুর জেলার রাজনীতিবিদ বিষয়শ্রেণী:বাংলাদেশের স্বাধীনতা যুদ্ধে জড়িত ব্যক্তি বিষয়শ্রেণী:বাংলাদেশ আওয়ামী লীগের রাজনীতিবিদ বিষয়শ্রেণী:চাঁদপুর সরকারি কলেজের প্রাক্তন শিক্ষার্থী বিষয়শ্রেণী:কুমিল্লা ভিক্টোরিয়া সরকারি কলেজের প্রাক্তন শিক্ষার্থী বিষয়শ্রেণী:ঢাকা বিশ্ববিদ্যালয়ের প্রাক্তন শিক্ষার্থী বিষয়শ্রেণী:প্রথম জাতীয় সংসদ সদস্য বিষয়শ্রেণী:গুপ্তহত্যার শিকার বাংলাদেশী রাজনীতিবিদ বিষয়শ্রেণী:বাংলাদেশ কৃষক শ্রমিক আওয়ামী লীগের রাজনীতিবিদ বিষয়শ্রেণী:১৯৭০-এর দশকে গুপ্তহত্যার শিকার এশীয় রাজনীতিবিদ বিষয়শ্রেণী:১৯৭৩-এ বাংলাদেশে খুন বিষয়শ্রেণী:১৯৭৩-এ গুপ্তহত্যার শিকার রাজনীতিবিদ
প্রদান বড়ুয়া হলেন একজন ভারতীয় রাজনীতিবিদ যিনি সংসদ সদস্য এবং নভেম্বর ২০১৬ থেকে লখিমপুর আসন থেকে ষোড়শ লোকসভায় নির্বাচিত হয়েছেন। তিনি নভেম্বর ২০১৬ সালে উপনির্বাচনে জয়ী হন, আসনের সদস্য সর্বানন্দ সোনোয়াল আসামের মুখ্যমন্ত্রী হওয়ার পর মে ২০১৬ সালে আসন থেকে পদত্যাগ করার পরে। তিনি এর আগে ধেমাজি জেলার ধেমাজি বিধানসভা কেন্দ্র (নং ১১৩) থেকে আসাম বিধানসভার সদস্য ছিলেন।  তিনি ভারতীয় জনতা পার্টির সদস্য। পূর্বে, বড়ুয়া ভারতীয় জাতীয় কংগ্রেসের সদস্য ছিলেন কিন্তু ২০১৬ সালে হিমন্ত বিশ্ব শর্মার সাথে বিধানসভা নির্বাচনের আগে কংগ্রেস থেকে দলত্যাগ করেছিলেন।   তথ্যসূত্র   বিষয়শ্রেণী:সপ্তদশ লোকসভার সদস্য বিষয়শ্রেণী:আসামের লোকসভা সদস্য বিষয়শ্রেণী:১৯৬৫-এ জন্ম বিষয়শ্রেণী:ষোড়শ লোকসভার সদস্য বিষয়শ্রেণী:আসাম বিধানসভার সদস্য ২০১৬-২০২১ বিষয়শ্রেণী:আসামের ভারতীয় জাতীয় কংগ্রেসের রাজনীতিবিদ বিষয়শ্রেণী:ধেমাজি জেলার ব্যক্তি বিষয়শ্রেণী:আসামের ভারতীয় জনতা পার্টির রাজনীতিবিদ বিষয়শ্রেণী:জীবিত ব্যক্তি বিষয়শ্রেণী:অষ্টাদশ লোকসভার সদস্য
আব্দুল্লাহ আল ইসলাম জ্যাকব (জন্মঃ ২১ ডিসেম্বর ১৯৭২) হলেন বাংলাদেশের একজন রাজনীতিবিদ ও ভোলা-৪ আসনের সাবেক সংসদ সদস্য।   জন্ম  জ্যাকব ১৯৭২ সালের ২১ ডিসেম্বর ভোলা জেলার চরফ্যাশনের জিন্নাগড় ইউনিয়ন এ জন্মগ্রহণ করেন। তার পিতা এম. এম. নজরুল ইসলাম এবং মাতা বেগম রহিমা ইসলাম। তার পিতা একাধিকবার নির্বাচিত জাতীয় সংসদ সদস্য এবং চরফ্যাশন মহাবিদ্যালয়ের প্রতিষ্ঠাতা অধ্যক্ষ ছিলেন।   শিক্ষা  তিনি রাষ্ট্রবিজ্ঞানে এমএসএস ডিগ্রি অর্জন করেন।   জাতীয় সংসদ নির্বাচন  জনাব জ্যাকব ২০১৪-এ অনুষ্ঠেয় দশম জাতীয় সংসদ নির্বাচনে ১১৮ ভোলা-৪ থেকে ২য় বারের মত সংসদ সদস্য নির্বাচিত হন। তিনি ১২ জানুয়ারি ২০১৪ তারিখে গণপ্রজাতন্ত্রী বাংলাদেশ সরকারের মাননীয় উপমন্ত্রী হিসেবে শপথ নেন এবং পানি সম্পদ মন্ত্রণালয়ের দায়িত্বপ্রাপ্ত হন। পরবর্তীতে তিনি ২৬ ফেব্রুয়ারি ২০১৪ তারিখে পরিবেশ ও বন মন্ত্রণালয়ের উপমন্ত্রীর দায়িত্ব গ্রহণ করেন এবং অদ্যাবধি উক্ত দায়িত্ব পালন করছেন। তিনি নবম জাতীয় সংসদেরও সদস্য ছিলেন। উক্ত সংসদে তিনি পানি সম্পদ মন্ত্রণালয় এবং বিদ্যুৎ, জ্বালানী ও খনিজ সম্পদ মন্ত্রণালয় সম্পর্কিত সংসদীয় স্থায়ী কমিটির সদস্য হিসেবে দায়িত্ব পালন করেন। ২০১৮ সালে একাদশ জাতীয় সংসদ নির্বাচনে পুনরায় নির্বাচিত হন। ২০২৪ সালে ছাত্র-জনতার অভ্যুত্থানের মাধ্যমে আওয়ামী লীগ সরকারের পতনের পর রাষ্ট্রপতি মোহাম্মদ সাহাবুদ্দিন জাতীয় সংসদ বিলুপ্ত করলে তিনি সংসদ সদস্য পদ হারান।   উন্নয়নে অবদান  জ্যাকব তার নির্বাচনী এলাকায় বিভিন্ন সামাজিক, সাংস্কৃতিক এবং উন্নয়নমূলক কর্মকাণ্ডের সঙ্গে নিবিড়ভাবে জড়িত। শিক্ষা ও ধর্মীয় উন্নয়নের ক্ষেত্রে তিনি বিশেষ রাখছেন। তিনি জাতিসংঘ সাধারণ অধিবেশন, জাতিসংঘ আয়োজিত রিও-২০ কনফারেন্স, আন্তর্জাতিক জলবায়ু সম্মেলন, বাণিজ্য সম্মেলনে বিভিন্ন সময়ে সরকারি ও সংসদীয় প্রতিনিধি দলের সদস্য হিসাবে বিভিন্ন দেশ ভ্রমণ করেন।   ব্যক্তিগত জীবন  তিনি বিবাহিত, স্ত্রী নীলিমা নিগার সুলতানা। এ দম্পতির জেনিক ও জেনিল নামে দুই পুত্র সন্তান রয়েছে।   তথ্যসূত্র    বহিঃসংযোগ    আবদুল্লাহ আল ইসলাম জ্যাকব-উপমন্ত্রী পরিবেশ ও বন মন্ত্রণালয়।  বিষয়শ্রেণী:১৯৭২-এ জন্ম বিষয়শ্রেণী:জীবিত ব্যক্তি বিষয়শ্রেণী:ভোলা জেলার রাজনীতিবিদ বিষয়শ্রেণী:নবম জাতীয় সংসদ সদস্য বিষয়শ্রেণী:দশম জাতীয় সংসদ সদস্য বিষয়শ্রেণী:একাদশ জাতীয় সংসদ সদস্য বিষয়শ্রেণী:দ্বাদশ জাতীয় সংসদ সদস্য বিষয়শ্রেণী:বাংলাদেশ আওয়ামী লীগের রাজনীতিবিদ বিষয়শ্রেণী:চরফ্যাশন উপজেলার ব্যক্তি বিষয়শ্রেণী:বাংলাদেশের পানিসম্পদ উপমন্ত্রী
বিবেক গুপ্ত (জন্ম ডিসেম্বর ১৯৭৫) পশ্চিমবঙ্গ নির্বাচনে ২০২১ সালে তৃণমূল কংগ্রেস পার্টির বিধানসভা কেন্দ্র জোড়াসাঁকো থেকে বিধায়ক। তিনি পূর্বে পশ্চিমবঙ্গ থেকে অল ইন্ডিয়া তৃণমূল কংগ্রেসের রাজ্যসভার সদস্যদের প্রতিনিধিত্ব করে রাজ্যসভার সংসদ সদস্য (২০১২-২০১৮) ছিলেন। তিনি পূর্ব ভারতের শীর্ষস্থানীয় হিন্দি দৈনিক SANMARG-এর ব্যবস্থাপনা পরিচালক এবং প্রধান গ্রুপ সম্পাদক। এছাড়াও তিনি ১৫ জানুয়ারী ২০২৩ থেকে তৃণমূল কংগ্রেস হিন্দি সেল পশ্চিমবঙ্গ ইউনিটের রাজ্য সভাপতি।   জীবনের প্রথমার্ধ  বিবেক গুপ্ত কলকাতায় হিন্দু পরিবারে জন্মগ্রহণ করেন। তিনি কলকাতার ডন বস্কো স্কুল এবং পরে কলকাতার ভবানীপুর কলেজে যান। সাংবাদিক হিসেবে কর্মজীবন শুরু করেন।  তিনি কলকাতা বিশ্ববিদ্যালয়ে বি.কম (অনার্স), কলকাতা এনআইআইটি থেকে সিস্টেম ডিজাইন এবং বিশ্লেষক ডিগ্রী এবং ভিডিএমএ (জার্মানি) এ প্রিন্ট প্রোডাকশন এডুকেশনে ডিগ্রি অর্জন করেছেন।   রাজনৈতিক পেশা  তিনি ২০১২ সালের মে মাসে পশ্চিমবঙ্গ থেকে রাজ্যসভায় মনোনীত হন। তিনি ২০১২ সালে খাদ্য, ভোক্তা বিষয়ক ও পাবলিক ডিস্ট্রিবিউশন সংক্রান্ত ডিপার্টমেন্ট রিলেটেড পার্লামেন্টারি স্ট্যান্ডিং কমিটি (এলএস) কমিটির সদস্য হিসেবে দায়িত্ব পালন করেছেন। তিনি শিল্প সম্পর্কিত বিভাগীয় সংসদীয় স্থায়ী কমিটি (আরএস) কমিটির সদস্য ছিলেন। তিনি ডিসেম্বর ২০১২ থেকে ইন্ডিয়ান ইনস্টিটিউট অফ সায়েন্স এডুকেশন অ্যান্ড রিসার্চ (IISERs) কাউন্সিলের সদস্য এবং অক্টোবর ২০১৩ থেকে দুর্যোগ ঝুঁকি হ্রাসের জাতীয় প্ল্যাটফর্মের সদস্য।  তিনি ২০১২ সালে বিশ্ব আর্থ সামিটে এবং ২০১২ সালে জোহানেসবার্গে ৯ তম বিশ্ব হিন্দি সম্মেলনে অংশগ্রহণ করেছিলেন।  তিনি ২০১০-২০১২ সালে পশ্চিমবঙ্গের হিন্দি উপদেষ্টা কমিটির সদস্য ছিলেন। তিনি ২০১১-২০১২ সালে পশ্চিমবঙ্গ হিন্দি একাডেমির সভাপতি ছিলেন।   তথ্যসূত্র   বিষয়শ্রেণী:পশ্চিমবঙ্গ বিধানসভার সদস্য ২০২১-২০২৬ বিষয়শ্রেণী:কলকাতা বিশ্ববিদ্যালয়ের প্রাক্তন শিক্ষার্থী বিষয়শ্রেণী:কলকাতার রাজনীতিবিদ বিষয়শ্রেণী:পশ্চিমবঙ্গের রাজ্যসভা সদস্য বিষয়শ্রেণী:পশ্চিমবঙ্গের তৃণমূল কংগ্রেসের রাজনীতিবিদ বিষয়শ্রেণী:জীবিত ব্যক্তি বিষয়শ্রেণী:১৯৭৫-এ জন্ম